સેન્સેક્સ 97.03 પોઇન્ટ ઘટીને 36,227.14ની સપાટીએ જ્યારે નિફ્ટી 47.10 પોઇન્ટ ઘટીને 10,930.45ના સ્તરે બંધ રહ્યા હતા. ઇન્ટ્રા ડેમાં સેન્સેક્સ 36,000ની સપાટી તોડીને નીચામાં 35,985 સુધી ગબડ્યો હતો તો નિફ્ટી પણ નીચામાં 10,850થી રિકવર થઈ હતી. નિફ્ટી છેલ્લા બે મહિનાની સૌથી નીચી સપાટીએ બંધ રહી હતી. હાલમાં જોવાયેલી નિફ્ટીની નીચી સપાટી બ્રેક થતાં હવે ઘટાડો આગળ વધીને 10,800 સુધી જોવા મળી શકે છે એમ જણાવીને એંજલ બ્રોકિંગના સૂત્રોનું કહેવું હતું કે, હાલ મોટી પોઝિશન રાખવામાં સાવેચતી રાખવી જોઇએ. માર્કેટ સેન્ટીમેન્ટ અંત્યત નબળું છે અને સરકાર દ્વારા લેવાતા પગલાંની કોઈ પોઝિટિવ અસર માર્કેટ સેન્ટીમેન્ટ પર થતી નથી. વધુમાં વૈશ્વિક સ્તરેથી પણ સતત નકારાત્મક સમાચાર આવી રહ્યા હોવાથી સ્થાનિકની સાથે વૈશ્વિક સ્તરે ટ્રેન્ડ ખરડાઈ ગયો છે. ડબલ્યુટીઓ દ્વારા વૈશ્વિક વેપાર ખોરવાઈ જવાની ચેતવણીની સાથે ગ્રીસના બજેટ અંગેના નકારાત્મક સમાચારને કારણે યુરોપમાં ફરીથી નાણાકિય અસ્થિરતા સપાટી પર આવી રહી હોવાની ભિતી વ્યકત કરાતી હતી.